Presidenti Obama në mbrojtje të politikave të tij ekonomike
Kritikët e akuzojnë presidentin se është kundër biznesit të madh.
Studimet e reja tregojnë se recesioni ekonomik në Shtetet e Bashkuara përfundoi në qershor të vitit të kaluar, por presidenti Obama thotë se amerikanët janë ende në vështirësi. Zoti Obama u shfaq dje në një program televiziv për t’iu përgjigjur pyetjeve nga amerikanë të fushave të ndryshme, përfshi pronarë të bizneseve të vogla, mësues, studentë dhe të papunë. Ishte një grup kryesisht miqësor që i drejtoi pyetje presidentit Obama në një transmetim të drejtpërdrejt në kanalin CNBC. Por disa kishin ide të shumta që ia paraqitën presidentit. Kjo grua është financiere e lartë në një grup për shërbimet ndaj veteranëve. Ky 30 vjeçar i diplomuar në drejtësi është i papunë. Zoti Obama u tha të pranishmëve në takim se e ndjente dhimbjen e tyre. Por ai mbrojti politikat e tij ekonomike, përfshi paketën stimuluese dhe ndihmën ndaj institucioneve financiare. Zoti Obama tha se trashëgoi një pjesë të mirë të deficitit federal për të cilën shumë amerikanë janë të shqetësuar, për shkak të shkurtimeve të taksave dhe luftrave në Irak dhe Afganistan që filluan nën udhëheqjen e presidentit George W. Bush. Partia Republikane e zotit Bush fajëson politikat ekonomike të presidentit Obama për rritjen e defiçitit. Republikanët po bëjnë thirrje për politika fiskale dhe shkurtime taksash, por presidenti Obama e quan këtë një llogaritje të gabuar. Kritikët e akuzojnë presidentin se është kundër biznesit të madh, por zoti Obama tha se Wall Street-I dhe rryma e përgjithshme duhet të punojnë së bashku për të mirën e vendit. Zoti Obama u përpoq të krijonte imazhin e mbrojtësit të klasës së mesme. Ai i bëri thirrje Kongresit të lejojë skadimin e shkurtimeve të taksave të dhëna nga presidenti Bush për familjet që marrin më shumë se 250 mijë dollarë por të zgjasë këto shkurtime për të tjerët.